OzLabs/hebrew-wiki-articles huggingface dataset:
מיגל מרקוס מדרה

מיגל מרקוס מדרה (בספרדית: Miguel Marcos Madera; נולד ב-8 בנובמבר 1985), הידוע כמיצ'ל (Míchel), הוא כדורגלן עבר ספרדי ששיחק בעמדת הקשר האחורי.

==קריירה==
מיצ'ל היה שחקן בית של אקדמיית הנוער של ריאל אוביידו. בשנת 2003 הוא הועבר למחלקת הנוער של ספורטינג חיחון. הוא עזר לה לזכות בגביע אלופות לנוער באותה השנה, ונבחר להיות השחקן המצטיין של משחק הגמר.

ב-2004 הועלה מיצ'ל לקבוצת המילואים של המועדון ספורטינג חיחון ב'. הוא התקדם בשנת 2005 לקבוצה הראשונה ספורטינג חיחון ששיחקה בליגה השנייה בספרד. הוא רשם 24 הופעות בעונתו הראשונה ואף זכה לכבוש את שער הבכורה שלו בקבוצה בוגרת בניצחון 4-0 על ז'ימנסטיק בחוץ.

בעונת 2007/08 בעזרת מיצ'ל חזרה הקבוצה לליגה הראשונה בספרד לאחר 10 שנים שלא הייתה שם. את הופעת הבכורה שלו בליגה הראשונה רשם בהפסד נגד חטאפה 2-1. בהמשך העונה לבש מיצ'ל את סרט הקפטן והמועדון ניצל מירידה במחזור האחרון. בסך הכול הוא רשם 30 הופעות (24 בהרכב) בעונתו ראשונה בלה ליגה. מיצ'ל היה שחקן הקבוצה עד ינואר 2010 כאשר נמכר לברמינגהאם סיטי האנגלית.

למעשה שמו של מיצ'ל הוזכר כמועמד למועדון עוד ב-2009, אך לא הוגשה הצעה עד ינואר 2010. מיצ'ל חתם במועדון האנגלי לשנתיים וחצי תמורת 3 מיליון ליש"ט עם אופציה להארכה. הוא ביצע את הופעת הבכורה שלו בליגה האנגלית ב-27 בינואר 2010 כאשר נכנס מחליף בדקה ה-73. ברמינגהאם הייתה ברצף של 15 משחקים ללא הפסד אך בהופעת הבכורה של מיצ'ל הקבוצה הפסידה 3-0 לצ'לסי בסטמפורד ברידג'. מעמדו של מיצ'ל בקבוצה לא היה טוב כאשר יריבו לעמדה ברי פרגוסון הועדף על ידי המאמן, מה שגרם למיצ'ל לרשום רק 6 הופעות במועדון האנגלי ובחלון העברות של חורף 2011 הוצע להשאלה לא.א.ק. אתונה.

מיצ'ל הצטרף בהשאלה לא.א.ק. אתונה בחלון העברות עד לסוף העונה וערך את הופעת הבכורה שלו בניצחון 2-0 בחוץ על סקודה. בהופעתו השנייה בלבד בקבוצה כבש שער מדהים בבעיטה חופשית מ-40 מטרים נגד פנאתינאיקוס בתוספת הזמן והוביל את קבוצתו לחצי גמר הגביע היווני. אתונה לבסוף זכתה בגביע, אך מיצ'ל לא שותף בגמר.

באוגוסט 2011 חזר מיצ'ל לספרד כאשר חתם בחטאפה בהעברה חופשית. ב-6 בנובמבר 2011 כבש את שערו הראשון בקבוצה וקבוצתו ניצחה את אתלטיקו מדריד 3-2 בדרבי הקטן של מדריד. ב-22 באוגוסט 2014 מיצ'ל שוחרר מהקבוצה בהעברה חופשית.

ב-4 בספטמבר 2014 מיצ'ל נחת בישראל וחתם במכבי חיפה לעונה אחת עם אופציה לעונה נוספת. בתום העונה עבר לקרבאך האזרית ובעונתו הראשונה זכה בדאבל.

==תארים==
;א.א.ק. אתונה
*הגביע היווני (1): 2010/2011

==קישורים חיצוניים==

==הערות שוליים==

קטגוריה:קשרי כדורגל ספרדים
קטגוריה:כדורגלנים ספרדים
קטגוריה:כדורגלני ספורטינג חיחון
קטגוריה:כדורגלני ברמינגהאם סיטי
קטגוריה:כדורגלני א.א.ק. אתונה
קטגוריה:כדורגלני חטאפה
קטגוריה:כדורגלני מכבי חיפה
קטגוריה:כדורגלני קרבאך
קטגוריה:כדורגלנים זרים בישראל
קטגוריה:ספורטאים ספרדים באנגליה
קטגוריה:ספורטאים ספרדים ביוון
קטגוריה:ספורטאים ספרדים בישראל
קטגוריה:ספורטאים זרים באזרבייג'ן
קטגוריה:ספרדים שנולדו ב-1985
שקומבין

שקומבין (באלבנית: Shkumbini) הוא נהר במרכז אלבניה. אורכו 181 ק"מ והוא נחשב כקו מבדיל בין שני הניבים של השפה האלבנית: מצפון לו מדברים גג (באלבנית: Gegë) ומדרום - טוסק (באלבנית: Toskë).

בתקופה הרומית הוא נקרא Genusus ושימש כגבול בין התרבות היוונית והאילירית.

הוא מתחיל ברכס ההרים מדרום מערב לאגם אוחריד במחוז פוגרדץ, זורם תחילה צפונה ומקבל תוספת ממספר נהרות קטנים. לאחר מכן הוא פונה למערב, זורם בתוך מספר עיירות וערים אלבניות ונשפך לים האדריאטי.

באזור העיר אלבאסן יוצאות ממנו שתי תעלות המשמשות להשקיית שטח נרחב באזור.

==קישורים חיצוניים==

קטגוריה:אלבניה: נהרות
קטגוריה:נהרות הנשפכים לים האדריאטי
סונדריו (נפה)

נפת סונדריו (באיטלקית: Provincia di Sondrio) היא נפה במחוז לומברדיה שבאיטליה. היא משתרעת על שטח של 
3,211.9 קמ"ר, ובשנת 2013 התגוררו בה 182,480 נפש. בירתה של הנפה בעיר סונדריו.

==גאוגרפיה==
הנפה גובלת בגראובינדן בצפון ובמערב. היא גובלת בנפת קומו ובנפת לקו במערב. בדרום היא גובלת בנפת ברגמו. במזרח היא גובלת בנפת ברשה ובנפת בולצנו ובנפת טרנטו במחוז טרנטינו - אלטו אדיג'ה.

מפת נפת סונדריו.

==קישורים חיצוניים==

* 

קטגוריה:איטליה: גאוגרפיה
קטגוריה:לומברדיה: נפות
מונצה-בריאנצה (נפה)

נפת מונצה-בריאנצה (באיטלקית: Provincia di Monza-Brianza) היא נפה במחוז לומברדיה שבאיטליה. היא משתרעת על שטח של
405.49 קמ"ר, ובשנת 2013 התגוררו בה 862,684 נפש. בירתה של הנפה בעיר מונצה.

==גאוגרפיה==
הנפה מהווה חלק של אזור בריאנצה. הנפה גובלת בנפת לקו ובנפת קומו בצפון. במערב היא גובלת בנפת וארזה. במזרח היא גובלת בנפת ברגמו ובנפת מילאנו. בדרום היא גובלת בנפת מילאנו.

מפת נפת מונצה-בריאנצה .

==קישורים חיצוניים==

* 

קטגוריה:איטליה: גאוגרפיה
קטגוריה:לומברדיה: נפות
לודי (נפה)

נפת לודי (באיטלקית: Provincia di Lodi) היא נפה במחוז לומברדיה שבאיטליה. היא משתרעת על שטח של 
782.25 קמ"ר, ובשנת 2013 התגוררו בה 229,082 נפש. בירתה של הנפה בעיר לודי.

==גאוגרפיה==
הנפה גובלת בנפת מילאנו בצפון. במזרח היא גובלת בנפת קרמונה. בדרום היא גובלת בנפת פיאצ'נצה. במערב היא גובלת בנפת פאביה ובסן קולומבנו אל למברו שמובלעת של נפת מילאנו .

==קישורים חיצוניים==

* 

קטגוריה:איטליה: גאוגרפיה
קטגוריה:לומברדיה: נפות
לקו (נפה)

נפת לקו (באיטלקית: Provincia di Lecco) היא נפה במחוז לומברדיה שבאיטליה. היא משתרעת על פני שטח של 814.58 קמ"ר, ובשנת 2013 התגוררו בה 340,814 נפש. בירתה היא העיר לקו.

==גאוגרפיה==
הנפה גובלת בנפות קומו, סונדריו, ברגמו ומונצה-בריאנצה. הנהרות העיקריים שזורמים בה הם אדה (Adda), למברו (Lambro), פיוברנה (Pioverna), בוורה (Bevera), ורונה (Varrone) וריו טורטו (Rio Torto).

האגם העיקרי שמשתרע בשטחה וגובל בה ממערב הוא אגם קומו המשתרע על פני שטח של 146 קילומטרים רבועים, וזרועו המזרחית ידועה בשם "אגם לקו".

== שוק הנדל”ן ==
האזור הפרידיזיאק המבוקש ביותר הוא האזור המרכזי של אגם קומו, המציע נופים מרהיבים מחצי דמויותיו האייקוני של בלג’יו ועד לנפרדים הציוריים המקיפים את טרמצו, גריאנטה, מנג’יו, ליירנה, פיומלאטה ווורנה.

דירות באזור זה, הנחפש ביותר, מצוות מחירים הנעים בין 5,000 ל-7,000 יורו למטר רבוע, עם פנטהאוזים מסומנים שיכולים לגרור כך כ-25,000 יורו למטר. וילות לא תלויות יכולות להימצא בטווח של 10,000 עד 15,000 יורו, בעוד וילות עם נוף לאגם יכולות לחרוג מעבר ל-25,000 יורו למטר רבוע. להשכרה, מרחב בשטח של 80 מטר רבוע יכול להוריד עלויות של עד 7,500 יורו לחודש, לא כולל דמי הדיור המשותפים.

אגם⬤

==קישורים חיצוניים==

* 

קטגוריה:איטליה: גאוגרפיה
קטגוריה:לומברדיה: נפות
קרמונה (נפה)

נפת קרמונה (באיטלקית: Provincia di Cremona) היא נפה במחוז לומברדיה שבאיטליה. היא משתרעת על שטח של 
1,772 קמ"ר, ובשנת 2013 התגוררו בה 362,141 נפש. בירתה של הנפה בעיר קרמונה.

==גאוגרפיה==
נפת קרמונה גובלת ב נפת ברגמו וב נפת ברשה בצפון. 
.במזרח היא גובלת בנפת מנטובה . בדרום היא גובלת בנפת פארמה ובנפת פיאצ'נצה .במערב היא גובלת בנפת לודי ובנפת מילאנו.

===נהרות===
נהרות בנפת קרמונה הם: נהר אוליו באורך כ-280 קילומטרים, נהר סריו (איטלקית Serio) שאורך כ-124 קילומטרים, נהר מלה (איטלקית Mella) באורך כ-96 קילומטרים, נהר אדה (איטלקית Adda) שאורך כ-313 קילומטרים ונהר הטורמו (איטלקית Tormo) באורך כ-34 קילומטרים.

הנהר אדה הוא נהר בנפת ברגמו שבמחוז לומברדיה שבצפון איטליה, ואחד מיובליו השמאליים של הפו. אורכו של הנהר הוא 313 ק"מ והוא הראשון באורכו בין יובליו של הפו.
בדרכו הוא חוצה 8 נפות בצפון איטליה - נפת סונדריו, נפת קומו ונפת לקו נפת ברגמו, נפת מילאנו ונפת מונצה-בריאנצה נפת קרמונה, נפת לודי.
אוליו הוא נהר בנפת ברגמו והשני מיובליו השמאליים של הפו. נהר הפּוֹ שאורכו 652 ק"מ, הוא הנהר הארוך ביותר בנפת ברגמו ונשפך אל הים האדריאטי.

{| class="wikitable" style="width:40%;margin:auto;clear:both;text-align:center;"
|-
! נהרות נפת קרמונה !! אורך (ק"מ) !! תמונות
|-
| הנהר אוליו באיטלקית: Oglio || 280 |-
| הנהר סריו באיטלקית: Serio|| 124 |-
| הנהר מלה באיטלקית: Mella|| 96 |-
| הנהר אדה באיטלקית: Adda|| 313 |-
| הנהר טורמו באיטלקית: Tormo|| 34 ||
|-
|}

==קישורים חיצוניים==

* 

קטגוריה:איטליה: גאוגרפיה
קטגוריה:לומברדיה: נפות
קומו (נפה)

נפת קומו (באיטלקית: Provincia di Como) היא נפה במחוז לומברדיה שבאיטליה. היא משתרעת על שטח של 
1,288.07 קמ"ר, ובשנת 2013 התגוררו בה 598,810 נפש. בירתה של הנפה בעיר קומו.

==גאוגרפיה==
נפת קומו גובלת בטיצ'ינו ובגראובינדן שבשווייץ בצפון-מערב. במזרח היא גובלת בנפת סונדריו ובנפת לקו. בדרום היא גובלת בנפת מונצה-בריאנצה. במערב היא גובלת בנפת וארזה.

===נהרות===
נהרות בנפת קומו הם: הנהר למברו (איטלקית Lambro) 
,הנהר סווסו (איטלקית Seveso) והנהר מרה (איטלקית Mera). הנהר למברו שאורך כ-130 קילומטרים, מקור הנהר במגרליו (באיטלקית: Magreglio) היא עיירה שבנפת קומו. בדרכו הוא חוצה 5 נפות בצפון איטליה - נפת קומו ונפת לקו, נפת מילאנו ונפת מונצה-בריאנצה, נפת לודי.
הנהר סווסו באורך כ-96 קילומטרים, מקור הנהר בקוואלסקה (באיטלקית: Cavallasca) היא עיירה שבנפת קומו. הנהר מרה באורך כ-50 קילומטרים, מקור הנהר בגראובינדן שבשווייץ. 

{| class="wikitable" style="width:40%;margin:auto;clear:both;text-align:center;"
|-
! נהרות נפת קומו !! אורך (ק"מ) !! תמונות
|-
| הנהר למברו באיטלקית: Lambro || 280 |-
| הנהר סווסו באיטלקית: Seveso|| 160 |-
| הנהר מרה באיטלקית: Mera|| 96 |-
|}

==קישורים חיצוניים==

* 

קטגוריה:איטליה: גאוגרפיה
קטגוריה:לומברדיה: נפות
ברשה (נפה)

נפת בְּרֶ֫שָׁה (באיטלקית: Provincia di Brescia) היא נפה במחוז לומברדיה שבאיטליה. היא משתרעת על שטח של 
4,784.36 קמ"ר, ובשנת 2014 התגוררו בה 1,263,375 נפש. בירתה של הנפה היא העיר ברשה.

==גאוגרפיה==
נפת ברשה גובלת בנפת סונדריו בצפון-מערב. במערב היא גובלת בנפת ברגמו. בדרום-מערב היא גובלת בנפת קרמונה. בדרום היא גובלת בנפת מנטובה
. במזרח היא גובלת בנפת ורונה במחוז ונטו ובנפת טרנטו במחוז טרנטינו - אלטו אדיג'ה.

===נהרות===
נהרות בנפת ברשה הם: נהר אוליו באורך כ-280 קילומטרים, נהר קייזה (איטלקית Chiese) שאורכו כ-160 קילומטרים ונהר מלה (איטלקית Mella) באורך כ-96 קילומטרים.

===אגמים===
האגמים בנפת ברשה הם: 

* אגם גארדה – משתרע על שטח של כ־370 קילומטרים רבועים. זהו האגם הגדול בנפת ברשה. קו החוף שלו מחולק בין נפת ורונה (בדרום־מזרח), נפת ברשה (בדרום־מערב) ונפת טרנטו (בצפון). האגם עמוק מאוד – עומקו הממוצע 136 מטרים והנקודה העמוקה ביותר בו היא בעומק 346 מטרים.
* אגם איזאו – משתרע על שטח של כ־65 קילומטרים רבועים. עומקו הממוצע 122 מטרים ועומקו המרבי של האגם הוא 251 מטרים.

==סמל==
בסמל נפת ברשה מופיעים סמלי ערים הם: סמל ברשה, סמל קיארי (איטלקית: Chiari), סמל ברנו (איטלקית: Breno), סמל וְרוֹלָנוּאוֹבָה (איטלקית: Verolanuova), סמל סאלו (איטלקית: Salò).

==קישורים חיצוניים==

* 

קטגוריה:איטליה: גאוגרפיה
קטגוריה:לומברדיה: נפות
ברגמו (נפה)

נפת ברגמו (באיטלקית: Provincia di Bergamo) היא נפה במחוז לומברדיה שבאיטליה. היא משתרעת על פני שטח של 2,745.94 קמ"ר, ובשנת 2013 התגוררו בה 1,107,441 נפש. בירתה של הנפה היא העיר ברגמו.

הנפה גובלת בנפות סונדריו, לקו, מונצה-בריאנצה, מילאנו, קרמונה וברשה.

==גאוגרפיה==
הר פיצו קוקה (Pizzo Coca) מתנשא לגובה של 3,050 מטר, והוא ההר הגבוה ביותר בנפה. הרים נוספים הם פיצו רדורטה (Pizzo Redorta) המתנשא לגובה של 3,038 מטר, פיצו דל דיאוולו דלה מלג'ינה (Pizzo del Diavolo della Malgina) המתנשא לגובה של 2,924 מטר, ופיצו דל דיאוולו די טנדה (Pizzo del Diavolo di Tenda) שגובהו 2,914 מטר. 

עם הנהרות בנפת ברגמו נמנים נהר אדה באורך של כ-313 קילומטרים, והנהר אוליו באורך של כ-280 קילומטרים. 

==ראו גם==
*קרספי ד'אדה

* גלריית "אקדמיית קררה" (Galleria dell'Accademia Carrara)

<gallery widths="150px" heights="150px" perrow="4">

Giovan Battista Moroni, Portrait of a child of the House of Redetti c. 1570. Accademia Carrara, Bergamo.jpg|ציור בגלריית "אקדמיית קררה" 
</gallery>

==קישורים חיצוניים==

* 

קטגוריה:איטליה: גאוגרפיה
קטגוריה:לומברדיה: נפות
אודינה (נפה)

נפת אוּדִינה (באיטלקית: Provincia di Udine) הייתה נפה במחוז פריולי-ונציה ג'וליה שבאיטליה. היא השתרעה על שטח של 4,903 קמ"ר, ובשנת 2011 התגוררו בה 537,796 נפש. בירתה של הנפה הייתה העיר אודינה.

הנפה גבלה באוסטריה בצפון, בסלובניה ובנפת גוריציה במזרח, ובנפת בלונו ובנפת ונציה שבמחוז ונטו ובנפת פורדנונה שבמחוז פריולי-ונציה ג'וליה במערב.

ב-6 במאי 1976 הכתה בנפת אודינה רעידת אדמה בעוצמה של 6.4 בסולם ריכטר. לאחר רעידת האדמה שהרסה את נפת אודינה, נבנתה הנפה מחדש. הנפה בוטלה ב-30 בספטמבר 2017.

==קישורים חיצוניים==

* 

==הערות שוליים==

קטגוריה:פריולי-ונציה ג'וליה
קטגוריה:איטליה: נפות לשעבר
גוריציה (נפה)

נפת גוריציה (באיטלקית: Provincia di Gorizia) היא נפה במחוז פריולי-ונציה ג'וליה שבאיטליה. היא משתרעת על שטח של 466 קמ"ר, ובשנת 2011 התגוררו בה 141,024 נפש. בירתה של הנפה היא העיר גוריציה.

במערב גובלת הנפה בנפת אודינה, בדרום מזרח בנפת טריאסטה, במזרח ובצפון בסלובניה, ובדרום היא גובלת בים האדריאטי.

==קישורים חיצוניים==

קטגוריה:איטליה: גאוגרפיה
קטגוריה:פריולי-ונציה ג'וליה
קטגוריה:איטליה: נפות
קטגוריה:איטליה: נפות לשעבר
פורדנונה (נפה)

נפת פורדנונה (באיטלקית: Provincia di Pordenone) היא נפה במחוז פריולי-ונציה ג'וליה שבאיטליה. היא משתרעת על שטח של 2,178 קמ"ר, ובשנת 2011 התגוררו בה 315,755 נפש. בירתה של הנפה בעיר פורדנונה.

הנפה גובלת בנפת אודינה במזרח ובצפון. היא גובלת בנפת טרויזו ובנפת בלונו ובנפת ונציה במחוז ונטו בדרום ובמערב.

== קישורים חיצוניים ==

קטגוריה:איטליה: גאוגרפיה
קטגוריה:פריולי-ונציה ג'וליה
קטגוריה:איטליה: נפות לשעבר
דניאל טרוקמה

עץ שניטע ביד ושם לכבוד חסיד אומות העולם דניאל טרוקמה
דניאל טרוקמה (בצרפתית: Daniel Trocmé; 1910 – 1944), היה חסיד אומות העולם מצרפת שנרצח על ידי הנאצים.

טרוקמה היה מורה לפיזיקה, כימיה וביולוגיה בלה רוש (Les Roches), פנימייה פרוטסטנטית בוורניי שעל האוור .

==פעילותו בתקופת השואה להצלת יהודים==
ב-1941 ביקש ממנו דודו, האב אנדרה טרוקמה, לנהל פנימייה לילדים פליטים יהודים שהקימו קווייקרים אמריקאים בלה שמבון-סור-ליניון, כפר שבו ובסביבתו הוסתרו ילדים יהודים רבים בתקופת משטר וישי ובתקופת הכיבוש הגרמני שבא בעקבות זאת, עד 1944.

טרוקמה סבל ממחלת לב, אך למרות זאת טיפל בצרכיהם של הילדים היהודים שהוסתרו בפנימייה, תיקן את בגדיהם ודאג לתזונתם. בין היתר היה מעביר כמויות מזון גדולות בעגלה, על פני מרחקים של קילומטרים, כדי לספק מזון לילדים היהודים הבלתי חוקיים ששהו בפנימייה. טרוקמה ניסה להיות מורה לילדים אלה, לא רק בתחומי המקצוע הרשמיים שלו אלא גם בתחומי הרוח והספרות.

ג'ונתן גאלי, שמצא בגיל 16 מחסה בלה גריון זוכר את טרוקמה בתור אדם מרתק ובעל עומק תרבותי רב. "דניאל טרוקמה אף פעם לא דאג לעצמו. הוא היה אדם בעל מצפון. בשעות הלילה יכולת למצוא אותו יושב לאור תאורה עמומה ומתקן את נעלי הילדים עם חתיכות גומי." בבקרים חורפיים טרוקמה נהג לבשל מרק בתוך סיר גדול. על אף שסבל ממחלת לב, הוא עצמו היה מעמיס את המרק בשביל התלמידים על גבי מריצה ודוחף אותה למרחק של שני קילומטרים במדרון תלול. טרוקמה נהג להקריא לתלמידיו סיפורים לפני השינה ואחר כך היה משוחח איתם עליהם.

לאחר מספר חודשים עבר טרוקמה לנהל בית ספר אחר בכפר לה שמבון סור ליניון, והמשיך להסתיר ילדים יהודים. ביוני 1943 היה טרוקמה יעד לניסיון מעצר של הגסטפו, אך לא היה בבית הספר בעת ניסיון המעצר. ב-29 ביוני 1943, המשטרה הגרמנית עצרה 18 מתלמידיו של טרוקמה, 5 מתוכם זוהו כיהודים ונשלחו לאושוויץ, שם נספו. למרות שידע שהוא מבוקש, שב טרוקמה לבית הספר ואז נעצר על ידי הגסטפו, עם כמה מתלמידיו היהודים. הוא הועבר למעצר בעיר מולן. הוא הואשם בהסתרת ילדים יהודים, הודה במעשיו והצדיק אותם. באוגוסט 1943 נשלח למחנה הריכוז קומפיין, ולאחר מכן נשלח למחנה דורה-מיטלבאו ומשם למיידנק, שם נספה באפריל 1944.

==הנצחה==
ב-1976 הכיר יד ושם בדניאל טרוקמה בתור חסיד אומות העולם.

==קישורים חיצוניים==
* [http://www.yadvashem.org/he/righteous/stories/trocme.html על דניאל טרוקמה], באתר יד ושם

קטגוריה:צרפתים חסידי אומות העולם
קטגוריה:חסידי אומות העולם שנרצחו
קטגוריה:מצילים בשואה: צרפת
:קטגוריה:נספים במחנה ההשמדה מיידנק
קטגוריה:מורים לפיזיקה
קטגוריה:צרפתים שנולדו ב-1912
קטגוריה:צרפתים שנפטרו ב-1944
תכנון מערכתי

תכנון מערכתי היא תאוריה הטוענת כי תכנון עירוני צריך להיעשות מתוך הבנה מעמיקה של הרבדים השונים של המקום אותו באים לתכנן, על כל סוגי התשתיות השונות הנמצאות בו - פיזיות, טבעיות, חברתיות וכלכליות - ומתוך התחשבות בהקשרים השונים ביניהם.
נקודת המוצא של התאוריה היא כי תכנון מסוג זה הוא תכנון עמיד יותר לטווח ארוך, מותאם ספציפית למקום ולתושביו, ואף מאפשר גמישות רבה יותר מתכנון רגיל.

תכנון מערכתי מבוסס על הבנות הנגזרות מתאוריות כגון: חשיבה אקולוגית, תאורית המערכות, ומדעים מורכבים. כולן מתארות כיצד מערכת מורכבת המאפשרת יחסי גומלין בין מרכיביה השונים היא, לאורך זמן, גמישה ועמידה יותר ביחס לשינויים פנימיים וחיצוניים.

ישנו קשר ישיר בין תכנון מערכתי לבין תכנון קהילתי ושיתוף הציבור בתכנון, כמו גם לתכנון אסטרטגי. תכנון מסוג זה, המאפשר לשתף בעלי עניין ותושבים כבר מהשלבים הראשונים של תהליך התכנון, יעודד פיתוח בר-קיימא המותאם למקום הספציפי ולאנשיו לאורך זמן. השקעה בתכנון מערכתי היא כדאית כי היא מעודדת שיתופי פעולה מסוגים שונים וחוסכת הרבה משאבים לאורך זמן. 

== דוגמאות ==
יישום תאוריות מערכתיות בסוגיות תכנוניות נעשה בעבר, באופנים שונים, על ידי תאורטיקנים ואדריכלים, כגון:
* מייקל היו - בחינת ההקשרים בין העיר לתהליכים טבעיים
* ג'יין ג'ייקובס - בחינת ההשלכות המערכתיות של ציפוף עירוני מבחינה חברתית וקהילתית
* איאן מקהרג - מחקר אודות ההשלכות של מערכות טבעיות על תכנון ערים
* ביל הילייר - בחינת ההשלכות המרחביות של אינטראקציות מערכתיות בין אנשים למרחב העירוני
* מייקל באטי - בחינת מודלים ממוחשבים כדי לבחון תהליכי אינטראקציה מורכבים במרחב העירוני
* ג'ון הבראקן - מחקר אודות היחסים המורכבים בין פוליטיקה וחברה למרחב הפיסי העירוני
* יובל פורטוגלי - מחקר אודות העיר כתופעה של ארגון עצמי

== ראו גם ==
* עיר בת קיימא
* תכנון עירוני
* תכנון סביבתי
* פיתוח בר קיימא
* עירוניות (תחום מדעי)
* קיימות
* קיימות מקומית
* אקולוגיה
* מערכת מורכבת
* יחסי גומלין בין אורגניזמים

== לקריאה נוספת ==

== קישורים חיצוניים ==
* 
* [http://conatusdesign.wordpress.com/2014/09/17/למה-בכלל-צריך-תכנון-מערכתי/ בתאל אשקול - תכנון מערכתי]

קטגוריה:הנדסת מערכות
קטגוריה:תכנון עירוני
איילת גונדר-גושן

איילת גונדר-גושן (נולדה ב-1982 בתל אביב) היא סופרת ותסריטאית. זוכת פרס ספיר לספר ביכורים לשנת 2012 על הרומן "לילה אחד, מרקוביץ'", וזוכת פרס וינגייט לשנת 2016 על הרומן "להעיר אריות".

==ביוגרפיה==
שירתה בצה"ל ככתבת צבאית בביטאון חיל האוויר. בעלת תואר ראשון בפסיכולוגיה ו-BA כללי באוניברסיטת תל אביב בהצטיינות יתרה. במקביל ללימודיה עבדה כעיתונאית ועורכת חדשות ב"ידיעות אחרונות" ובמחלקת החינוך של האגודה לזכויות האזרח. השלימה תואר שני בפסיכולוגיה באוניברסיטת תל אביב בהצטיינות ולמדה תסריטאות בבית הספר סם שפיגל לקולנוע ולטלוויזיה.

היא מרצה בפקולטה לעיצוב במכון הטכנולוגי חולון, מפרסמת דעות בנושאי תרבות ב-BBC, ומאמרים בעיתונות האמריקאית, הבריטית והגרמנית. מתגוררת בתל אביב עם בן-זוגה יואב שוטן ושני ילדיהם.

==ספריה ויצירתה==
ספרים:
* לילה אחד, מרקוביץ, כנרת, זמורה-ביתן, 2012. זכה בפרס ספיר לספר ביכורים לשנת 2012, ותורגם לתשע שפות. זכה בפרס ויצו איטליה 2016 יחד עם אתגר קרת. באותה שנה היה הרומן מועמד גם לפרס סינבד האיטלקי. בצרפת נכלל הרומן ברשימה הארוכה של פרס Elle Grand Prix. הרומן הומחז והועלה ב-2018 בתיאטרון בית לסין.
* להעיר אריות, כנרת, זמורה-ביתן, 2014. רב מכר בישראל ובאירופה. הרומן תורגם ל-12 שפות, וזכה לשבחי הביקורת על כתיבת הספר זכתה גונדר-גושן בשנת 2016 בפרס וינגייט הבריטי, אותו חלקה עם הסופר פיליפ סאנדס. זכויות ההפקה של הרומן נרכשו בשנת 2016 על ידי רשת NBC האמריקאית וקשת אינטרנשיונל. במרץ 2017 נכלל הרומן ברשימה היוקרתית "בחירת העורכים של הניו-יורק טיימס", ובנובמבר אותה שנה בחר העיתון את הספר לאחד ממאה הספרים הטובים של השנה.
* השקרנית והעיר, אחוזת בית ספרים, 2018. נמכר לתרגום ל-11 מדינות.
* רילוקיישן, אחוזת בית ספרים, 2022.

סיפורים קצרים:
* שקיעה, סיפור קצר, זיכה אותה בפרס במסגרת תחרות IEMED, ברצלונה (2012).
* קידושין, סיפור קצר, פורסם בעיתון "ידיעות אחרונות" (2014).
* מחוץ לחומות, סיפור קצר, פורסם ב-ynet ספרים (2014).

מאמר:
* בדרך לאיקאה - השיבה לקראפט מזווית פסיכואנליטית. עם אסתר הלפרין-מימון, בתוך הספר: "מחשבות על קראפט", הוצאת בצלאל ורסלינג, 2015.

תסריט:
* עיניים כאלה. הסרט, בבימוי רפאל בלולו, זכה בפרס הראשון בפסטיבל הסרטים הקצרים של ניו-יורק (2011) בקטגוריית סרטי סטודנטים.
* באטמן במחסום. הסרט, בבימוי רפאל בלולו, זכה בפרס Berlin Today בפסטיבל ברלין (2012), והוקרן מאז ביותר משלושים פסטיבלים בינלאומיים.
* כיפת ברזל (2017). סדרת דרמה ששודרה בקשת 12. מפיקה: דקלה ברקאי, במאי: אלון זינגמן.
* באב א-ג'הנום (שער הגיהנום) - תסריט לסרט ישראלי באורך מלא (יחד עם יואב שוטן-גושן ועירד רובינשטיין). במאי: יבגני רומן (הסרט עתיד לצאת לאקרנים בשנת 2018).

== קישורים חיצוניים ==
* 
* 
* 
* 
* 
* 
* יוני ליבנה, [https://bedofsodom.wordpress.com/2014/03/13/ראיון-עם-איילת-גונדר־גושן-להעיר-אריות/ ריאיון עם איילת גונדר־גושן, להעיר אריות], באתר "מיטת סדום", 13 במרץ 2014
* 
* 

== הערות שוליים ==

קטגוריה:סופרות ישראליות
קטגוריה:סופרים ישראלים
קטגוריה:תסריטאיות ישראליות
קטגוריה:תסריטאים ישראלים
קטגוריה:סגל ידיעות אחרונות
קטגוריה:סגל בטאון חיל האוויר
קטגוריה:חיילות חיל האוויר הישראלי
קטגוריה:בוגרות אוניברסיטת תל אביב
קטגוריה:בוגרי אוניברסיטת תל אביב
קטגוריה:בוגרות בית הספר סם שפיגל לקולנוע ולטלוויזיה
קטגוריה:בוגרי בית הספר סם שפיגל לקולנוע ולטלוויזיה
קטגוריה:ישראליות שנולדו ב-1982
קטגוריה:ישראלים שנולדו ב-1982
המדינה העצמאית של קרואטיה

המדינה העצמאית של קרואטיה (בקרואטית: Nezavisna Država Hrvatska; בראשי תיבות: NDH; בגרמנית: Unabhängiger Staat Kroatien) הייתה מדינת בובות של גרמניה ואיטליה במלחמת העולם השנייה שהוקמה בחלקים מיוגוסלביה הכבושה.

==היסטוריה==
המדינה העצמאית של קרואטיה הוקמה ב-10 באפריל 1941 לאחר הפלישה ליוגוסלביה על ידי מדינות הציר. המדינה הורכבה ממרבית שטחי קרואטיה ובוסניה והרצגובינה, ביחד עם חלק משטחי סרביה המודרנית. השלטון עינה ורצח סרבים, יהודים, צוענים וגם מוסלמים במקומות כמו מחנה יאסנובאץ.

המדינה הייתה מונרכיה ומדינת חסות איטלקית מ-1941 ועד להסכם שביתת הנשק עם איטליה ב-1943. הנסיך איימונה, דוכס אאוסטה שמונה למלך קרואטיה על ידי ויטוריו אמנואלה השלישי, מלך איטליה, הוכתר כ"טומיסלב השני", אך נשאר באיטליה ולא עבר להתגורר בקרואטיה.

המדינה נוהלה למעשה על ידי תנועת האוסטאשה הפשיסטית והפוגלבניק אנטה פאבליץ'. בשתי שנותיה הראשונות, עד 1943, המדינה הייתה של גרמניה ואיטליה. מרכז דלמטיה סופח לאיטליה כחלק ממדיניות האירידנטה והשאיפה להחיות מחדש את האימפריה האיטלקית ולהשיג שליטה בים התיכון (מארה נוסטרום).

לאחר כניעתה של איטליה, המדינה העצמאית של קרואטיה ביטלה את ההסכמים עם איטליה וסיפחה בחזרה את השטחים בדלמטיה.

בראשית 1945 צבא השחרור העממי של יוגוסלביה בהנהגת יוסיף ברוז טיטו ביחד עם הצבא האדום גברו על משמר המולדת הקרואטי וגרמו לנסיגה המונית של אנשי האוסטאשה ובעלי בריתם. הם הצליחו לשים סוף למדינה העצמאית של קרואטיה.

==גאוגרפיה==
המדינה העצמאית של קרואטיה ושכנותיה, לאחר כיבוש יוגוסלביה 43–1941
חלוקה דמוגרפית 1943
כאמור, המדינה הורכבה ממרבית שטחי קרואטיה ובוסניה והרצגובינה, ביחד עם חלק משטחי סרביה. היא גבלה בגרמניה הנאצית בצפון-מערב, בממלכת הונגריה בצפון-מזרח, בסרביה במזרח, במונטנגרו האיטלקית בדרום-מזרח ובאיטליה הפשיסטית לאורך קו החוף.

==דמוגרפיה==
בעת הקמת המדינה, אוכלוסייתה מנתה כ-6,285,000 תושבים. מתוכם 3,300,000 קרואטים, 1,925,000 סרבים, 700,000 בוסניאקים, 150,000 גרמנים, 65,000 צ'כים וסלובקים, 40,000 יהודים ו-30,000 סלובנים.

==לקריאה נוספת==
* ילינק, ישעיהו, "השמדת סרבים, יהודים וצוענים במדינת קרואטיה העצמאית", ילקוט מורשת כ"ו, חשון תשל"ט, עמ' 61–70
*ליפה, רות, הקהילה היהודית בזגרב ופעילותה בעת קיום המדינה הקרואטית העצמאית, עבודה לשם קבלת תואר מוסמך, אוניברסיטת חיפה, 1984

==קישורים חיצוניים==

*[http://www.yadvashem.org/odot_pdf/Microsoft%20Word%20-%201488.pdf קרואטיה העצמאית], באתר יד ושם
* [https://www.yadvashem.org/he/articles/general/yugoslavia-historical-review.html יוסי קוגלר, "שואת יהודי יוגוסלביה"], באתר יד ושם

*
קטגוריה:ערכים שבהם תבנית בריטניקה אינה מתאימה
קטגוריה:יוגוסלביה במלחמת העולם השנייה
קטגוריה:קרואטיה: היסטוריה
קטגוריה:מדינות לשעבר בבלקן
קטגוריה:גרמניה הנאצית: מדינות קליינטיות
קטגוריה:איטליה הפשיסטית: מדינות קליינטיות
קטגוריה:מדינות וטריטוריות שהוקמו ב-1941
קטגוריה:מדינות וטריטוריות שהתפרקו ב-1945
ביומקש בקשי

ביומקש בקשי (בבנגלית: ব্যোমকেশ বক্সী) הוא דמות בדיונית של בלש בנגלי ספרותי, שיצר הסופר שׁוֹרוֹדִינְדוּ בּוֹנְדּוֹפַּדְהַאי. בונדופדהאי הושפע רבות מדמותו של שרלוק הולמס מאת ארתור קונאן דויל.

בונדופדהאי כתב כ-33 סיפורים בהשתתפות ביומקיש בין השנים 1932-1970.

== אזכורים בתרבות ==
ביומקש בקשי מוזכר בסדרת הטלוויזיה המפץ הגדול, בפרק בשם "The Mommy Observation" (עונה שביעית, פרק 18). כאשר ברנדט מנחשת שהרוצח של סטוארט הוא אחד מהחבורה, אומר לה ראג': "או, יפה מאוד ברנדט. את ממש ביומקש בקשי...".

==קישורים חיצוניים==
* 

==הערות שוליים==

קטגוריה:חוקרים פרטיים בדיוניים
קטגוריה:ספרות בלשית
דרדנוטוס

אדם לצד עצמות הרגל של הדרדנוטוס
דרדנוטוס (שם מדעי: Dreadnoughtus) הוא סוג של דינוזאור זאורופוד מהענף טיטאנוזאוריה שנתגלה ב-2014. הדרדנוטוס חי בדרום אמריקה בתקופת הקרטיקון העליון, כ-75 מיליון שנים לפני זמננו. פירוש שמו מילולית הוא "לא פוחד מכלום", אך הוא נקרא על שם אוניית המערכה הכבדה דרדנוט.

==מאפיינים==
הדרדנוטוס היה טיטאנוזאור זאורופודי טיפוסי. גופו היה ארוך וכבד, צווארו ארוך ועבה, ראשו קטן ודמוי קופסה ובעל נחיריים גדולים בחזית הגולגולת ושיניים. הוא היה אוכל צמחים. הדרדנוטוס היה דינוזאור גדול וכבד, אורכו כ-26 מטר (58 רגל) ומשקלו כ-59 טונות. אורך עצם השכם (Scapula) הוא 174 ס"מ, הארוכות ביותר שנתגלו אי-פעם.

==גילוי==
הדרדנוטוס נתגלה ב-2005 בתצורת Cerro Fortaleza שגילה 66–84 מיליון שנה לפני זמננו שבסנטה קרוס שבארגנטינה ותואר וסווג ב-2014. השרידים שנתגלו כללו את רוב השלד מאזור הכתפיים ומטה ומספר חוליות מהצוואר. הוא נחשב לטיטנוזאור שידוע מהשרידים השלמים ביותר: כ-44% אחוז מהשלד נתגלו (שמהם אפשר לשחזר עד כ-70% מהשלד על ידי שיקוף בגלל סימטריה דו-צידית), דבר שאיפשר לחשב את אורכו ומשקלו בדיוק רב יחסית. למעשה, במשקל 59 טון, דרדנוטוס הוא הדינוזאור הכבד ביותר שמשקלו חושב ברמת ודאות גבוהה למדי. ארגנטינוזאורוס, ששקל לפי ההערכות למעלה מ-70 טון, היה כנראה כבד יותר, אך הוא ידוע מחומר מאובנים הרבה יותר חלקי מאשר דרדנוטוס, ולכן חישוב משקלו הרבה פחות מדויק ופחות ודאי. מחקר שפורסם ב-2015 בחן את הממצאים מחדש וקבע שמסתו של הדרדנוטוס הייתה לא יותר מ-40 טון.

==בתרבות==
* הדרדנוטוס מופיע בסרט "עולם היורה: עולם חדש" וב"פרולוג עולם היורה: עולם חדש", בפעם הראשונה בזיכיון, אף שהוא מוזכר במרכז החדשנות של "עולם היורה" ונראה שמו במבחנת עוברים ב"עולם היורה: נפילת הממלכה". הוא נראה גם במשחקי מחשב של הסדרה כמו "Jurassic Park Builder", "Jurassic World: Alive" ו"Jurassic World Evolution".
* בסדרה "כוכב פרהיסטורי" נראים פרטי דרדנוטוס זכרים הנלחמים ביניהם במדבריות ואחדים מהם מותשים למוות.
* הוא מופיע גם ב"רכבת הדינוזאורים".
* בסדרה "דינוטרקס" דמותו של "Dreadtrux" התבססה ככל הנראה על הדרדנוטוס.

== ראו גם ==
* ארגנטינוזאורוס
* פוארטזאורוס
* פוטאלונגקוזאורוס

== קישורים חיצוניים ==

* 
* [http://drexel.edu/now/archive/2014/September/Dreadnoughtus-Dinosaur/ Drexel Team Unveils Dreadnoughtus: A Gigantic, Exceptionally Complete Sauropod Dinosaur], אוניברסיטת דרקסל
* בריאן סוויטק, [http://news.nationalgeographic.com/news/2014/09/140904-giant-sauropod-dinosaur-dreadnoughtus-argentina/ Enormous New Dinosaur as Formidable as Its Namesake Battleship], נשיונל ג'יאוגרפיק
* [https://www.youtube.com/watch?v=jyoTwDfXZ6c Dreadnoughtus: A New Dinosaur Discovery], יוטיוב

== הערות שוליים ==

קטגוריה:ליתוסטרוטיה
קטגוריה:דינוזאורים שחיו בקרטיקון עליון באמריקה הדרומית
קטגוריה:טקסונים שתוארו בידי מאט למנה
קטגוריה:טקסונים שתוארו בידי פרננדו נובאס
קטגוריה:מאובני טקסונים שתוארו ב-2014
קוארי

קוארי (בפורטוגזית: Coari) היא אחת הערים הגדולות במדינת אמזונאס שבברזיל. העיר שוכנת באזור יער האמזונס. האזור משופע בעתודות נפט וגז טבעי. קוארי היא מקום מושבה של דיוקסיה קתולית.

את העיר משרת נמל תעופה הממוקם במרחק 6 ק"מ ממנה. נמל תעופה נוסף ממוקם במרחק 470 ק"מ והוא מופעל על ידי חברת הנפט הממשלתית פטרוברז ומשמש את עובדיה.

==קישורים חיצוניים==

* 

קטגוריה:מדינת אמזונאס: ערים
טפה

טפה (בפורטוגזית: Tefé, בעבר: Teffé) היא עיר במדינת אמזונאס שבברזיל. העיר שוכנת במרחק של 525 ק"מ בקו אווירי ממערב למנאוס, או במרחק של 595 ק"מ ממנה במעלה נהר האמזונאס, על הגדה הדרומית של נהר הסולימואס (Solimões, האמזונס העליון), על האגם שנוצר על שפך נהר הטפה. העיר הגדולה הקרובה היא קוארי השוכנת במרחק של 192 ק"מ מדרום-מזרח לטפה.

טפה היא העיר הגדולה ביותר והמרכז הכלכלי של אזור הסולימואס. אוכלוסייתה מחולקת באופן שווה בין עירוניים לכפריים. אין כבישים המובילים לעיר והקשר היחידי שלה עם העולם החיצון הוא על ידי ספינות נהר או מטוסים. זמן ההפלגה למנאוס בספינה המהירה ביותר הוא כ-12 שעות.

==היסטוריה==
כבר בשנת 1620 החלו אנשי המסדר הכרמליתי להמיר את דתם של בני שבטי המורה (Mura) שישבו סביב לאגם טפה ועל גדות האמזונס והנהרות הסמוכים. טפה הייתה הרביעית מבין שמונת הכפרים (aldeias) שהוקמו על ידי המיסיון הכרמליתי בין השנים 1697–1751 לאורך נהר הסולימואס והריו נגרו. ב-1759 הפך המיסיון הכרמליתי באגם טפה לעיירה שנקראה אגה (Ega). מעמדו של היישוב שונה לעיר שנקראה טפה ב-1855.

==קישורים חיצוניים==

* 

==הערות שוליים==

קטגוריה:מדינת אמזונאס: ערים
קטגוריה:יישובים שהוקמו ב-1759
טבצ'ינגה

טבצ'ינגה (בפורטוגזית: Tabatinga; במקור: Forte de São Francisco Xavier de Tabatinga) היא עיר במדינת אמזונאס שבברזיל. העיר שוכנת בקרבת מפגש שלושת הגבולות (Tres Fronteras) שבין ברזיל, פרו וקולומביה. יחד עם העיר הקולומביאנית השכנה לטיסיה והעיר הפרואנית השכנה סנטה רוסה דה יברי (Santa Rosa de Yavari), היא יוצרת מטרופולין שמספר תושביו עולה על 100,000 איש המשתרע לאורך נהר האמזונאס. ההתיישבות הפורטוגזית הראשונה באזור הוקמה במאה ה-18 כמוצב צבאי. טבצ'ינגה הפכה לעיר עצמאית ב-1 בפברואר 1983. קודם לכן היא הייתה חלק מהעיר בנז'מין קונסטן. העיר נחשבת לנקודת הכניסה הראשית של סם הקוקאין לברזיל. טבצ'ינגה היא מקום מושבה של דיוקסיה קתולית.

==קישורים חיצוניים==

==הערות שוליים==

קטגוריה:מדינת אמזונאס: ערים
קטגוריה:יישובים שהוקמו ב-1766
תולעי ריסים

תולעי ריסים (שם מדעי: Turbellaria) היא מחלקה אחת מתוך שלוש שנמצאת תחת מערכת תולעים שטוחות. דוגמה לתולעי הריסים היא פלנריה.

== מאפיינים ==
לתולעי ריסים מבנה הגוף הדומה לחץ, יש לה איברים דמוי ראש ודמוי עיניים. אלו יצורים מפותחים יותר מההדרות אבל עדיין חסרי מערכות שונות בגוף.

מנגנון הובלה – הובלת חמצן ותוצרי נשימה בדיפוזיה בלבד.
הובלת מזון מעוכל בדיפוזיה מהמעי המסועף.
סילוק פסולת חנקנית בעזרת פרוטונפרידיות המפוזרות בגוף.

קליטת מזון – המזון נשאב בהדרגה על ידי הפרינקס (פתח הלוע) השרירי. הפרשות תאי הבלוטה מסייעות להחלקת הטרף פנימה ואולי אף מתחילות את תהליך העיכול, המזון הנבלע עובר לאורך המעי בעזרת פעילות תאי השריר הנמצאים סביב למעי.
אפיתל המעי מורכב משני טיפוסי תאים:
א. תאים בעלי יכולת לשלוח פסוידופודיה התופסים חלקיק מזון מחלל המעי ומעבירים אותם לתוך התאים - פגוציטוזה.
ב. תאים בעלי גרנולות (גרגרים)

תנועה – בתולעי הריסים התנועה בעיקר על ידי התכווצות שרירים מתחת לעור ומעט בעזרת הריסים.

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1831
קטגוריה:טקסונים שתוארו בידי כריסטיאן גוטפריד אהרנברג
קטגוריה:תולעים שטוחות
מאניקורה

מאניקורה (בפורטוגזית: Manicoré) היא עיירה בדרום-מזרח מדינת אמזונאס שבברזיל. העיירה שוכנת על גדות נהר מדיירה, 3 ק"מ במורד הזרם מהנקודה בה נשפך נהר מאניקורה לתוך המדיירה.

==קישורים חיצוניים==

* 

קטגוריה:מדינת אמזונאס: ערים
אומאיטה

אומאיטה (בפורטוגזית: Humaitá) היא עיר במדינת אמזונאס שבברזיל. העיר שוכנת על גדותיו של נהר מדיירה. את העיר משרת נמל תעופה והטרנס אמזוניקה עוברת דרכה.

==קישורים חיצוניים==

* 

קטגוריה:מדינת אמזונאס: ערים
קטגוריה:יישובים שהוקמו ב-1890
אני ישן בחדרו של היטלר

אני ישן בחדרו של היטלר (באנגלית: I Sleep in Hitler's Room, בגרמנית: Allein unter Deutschen "לבד בין גרמנים") הוא ספר מאת העיתונאי טוביה טננבום, שיצא לאור ב-2011 והפך ב-2012 לרב-מכר בגרמניה.

הספר כולל תיאור בגוף ראשון של מסע בגרמניה של ימינו, שטננבום שוזר לאורכו אירועים אקטואליים, רשמי מסע, ומפגשים עם אנשי רוח, אמנים ופוליטיקאים, ובהם הקנצלר לשעבר הלמוט שמידט, עורך היומון הנפוץ "די ולט", צעירים וצעירות מוסלמים, אנשי שמאל מובילים, ונאו-נאצים. 

טננבום מתאר, לכאורה מנקודת מבטו של מבקר תמים, את רובדי העומק של ההוויה הגרמנית כפי שהוא תופש אותם: הנטייה לחשיבה ולפעולה קבוצתית, אובדן הדרך והעצות של צעירי גרמניה, חוסר היכולת והיעדר הלגיטימציה לבטא אהבת לאום אלא באירועים ייחודיים (מסעו נערך, בחלקו, במקביל למשחקי הגביע העולמי בשנת 2010, אז הוצאו דגלי גרמניה מן הארון והונפו אל-על במשחקי נבחרת גרמניה), והביטוי של תוקפנות באמצעות דבקות בערכים של "שלום ואהבה", ובמיוחד "תסביך היהודים" המושרש של הגרמנים. בהקשר זה עומד טננבום על מה שהוא רואה כאנטישמיות מושרשת בחברה הגרמנית. מחוץ לקבוצות כמו נאו-נאצים או צעירים ממוצא טורקי - המבטאים את האנטישמיות שלהם באופן גלוי וישיר - מוסווית האנטישמיות של רבים בחברה הגרמנית, כך לפי טננבום, בהצבת המילה "ישראל" במקום המילה "יהודים", כדי להפוך את שנאת היהודים נעדרת הלגיטימיות ל"ביקורת על ישראל", הנהנית מלגיטימיות.

הספר נכתב בהזמנת הוצאת רובולט הגרמנית. בהקדמה לספרו פורש טננבום את מסכת הייסורים שליוותה את הוצאת הספר בשפה הגרמנית. לפי טננבום, האזכורים לאנטישמיות רווחת בגרמניה הובילו למערכת לחצים מצד רובולט להסרת אזכורים אלו בספר. אחרי הוצאתו לאור של הספר בשפה האנגלית העבירה הוצאת רובולט את הזכויות להוצאת זורקאמפ (Suhrkamp), והספר ראה אור בשפה הגרמנית תחת השם "לבד בקרב הגרמנים". הספר הפך רב-מכר בגרמניה ושהה ברשימת רבי-המכר של "דר שפיגל" במשך ארבעה חודשים. ביוני 2014 יצאה לאור מהדורה עברית של הספר, בהוצאת "סלע מאיר", בתרגומו של אורי רדלר. באותו חודש יצאה לאור המהדורה האיטלקית של הספר.

==ראו גם==
* תפוס ת'יהודי

==קישורים חיצוניים==
* [http://www.jewishtheater.org אתר האינטרנט], של התיאטרון היהודי של ניו-יורק.
* [https://web.archive.org/web/20140905151607/http://www.isleepinhitlersroom.co.il/ אתר האינטרנט של המהדורה העברית של אני ישן בחדרו של היטלר].
*[http://www.spiegel.de/kultur/literatur/tuvia-tenenbom-debatte-um-allein-unter-deutschen-a-870815.html ביקורת] בדר שפיגל 
*[http://www.welt.de/kultur/literarischewelt/article112061213/Die-deutsche-Besessenheit.html ביקורת] בדי ולט 

קטגוריה:ספרי עיון
קטגוריה:גרמניה: תרבות
קטגוריה:יומני מסעות
קטגוריה:ספרי הוצאת סלע מאיר
צפריר ניר

צפריר ניר (נולד ב-1955) הוא תת-ניצב בדימוס במשטרת ישראל, פיקד על הימ"מ וכיהן כממלא מקום ראש הרשות להגנה על עדים.
== חייו ==
ניר נולד בנס ציונה. שירת בחטיבת הצנחנים. הוא התגייס למשטרת ישראל ב-1977 ושירת בימ"מ. ב-1984 מונה למפקד היחידה ועמד בראשה עד 1987. בהמשך שירותו במשטרה פיקד על מרחב לכיש, בשנים 1995 עד 1997 פיקד על מג"ב ירושלים ולאחר מכן כיהן כראש מחלקת ההדרכה במטה הארצי. ב-2001 פרש לגמלאות. עם הקמת הרשות להגנה על עדים ב-2008 הוא גויס למשרד לביטחון פנים ומונה לראש אגף האבטחה ברשות, ב-2010 מונה לממלא מקום ראש הרשות לאחר התפטרותו של אריה ליבנה.

הוא נשוי ואב לשישה, מתגורר ביד מרדכי. 

כיום ניר מלמד צילום בבתי ספר שונים ובמרכז למחוננים שבאשקלון. 

==קישורים חיצוניים==
* 
* [https://www.yeshuvnik.net/article/1739 צפריר ניר מציג תערוכת צילומים], אתר יישובניק, 10 בנובמבר 2016

==הערות שוליים==

קטגוריה:מפקדי הימ"מ
קטגוריה:תתי-ניצבים במשטרת ישראל
קטגוריה:עובדי המשרד לביטחון הפנים
קטגוריה:יד מרדכי: אישים
קטגוריה:ישראלים שנולדו ב-1955
אריה ליבנה

אריה (לייבו) ליבנה כיהן כמנהלה הראשון של הרשות להגנה על עדים. קודם לכן היה בכיר בשירות הביטחון הכללי.

==ביוגרפיה==
ליבנה השתחרר מצה"ל בדרגת סגן ב-1976 לאחר שירות כסגן מפקד פלוגה בחטיבת הצנחנים. לאחר שחרורו התגייס לשירות הביטחון הכללי. הוא למד ערבית והוצב כחוקר בצוות חקירות שומרון. במהלך שירותו כיהן כראש אגף החקירות וכראש מרחב הדרום. פרש מהשירות ב-2003.

בינואר 2007 נבחר למנהלה הראשון של הרשות להגנה על עדים, ועמד בראשה מהקמתה ועד לכניסתה לתוקף של התפטרותו באוגוסט 2010.

ליבנה כיהן כיו"ר מזכירות עמותת אומ"ץ בשנים 2004 עד 2007. ב-2011 נבחר ליו"ר המועצה הציבורית שליד אומ"ץ. מכהן כחבר בוועד הציבורי למניעת הרס העתיקות בהר הבית.

ליבנה בעל תואר שני בלימודי ארץ ישראל וארכאולוגיה מאוניברסיטת בר-אילן, אלמן, לשלושה וסב לשלוש נכדות.

==קישורים חיצוניים==
*[http://147.237.72.72/BP/BPNews/Press2007/ArieLivne28_01_07.htm מינוי אריה (לייבו) ליבנה למנהל הרשות להגנת עדים ], אתר המשרד לביטחון הפנים
*

קטגוריה:ראשי אגף החקירות בשב"כ
קטגוריה:עובדי המשרד לביטחון הפנים
קטגוריה:בוגרי אוניברסיטת בר-אילן
דנה קרינסקי

קרינסקי ב-2007
דנה קרינסקי (נולדה ב-21 בפברואר 1969) היא אמנית ישראלית, היוצרת מדליות עבור ארגונים ותערוכות ברחבי העולם ומציירת בצבעי שמן על בד ועץ בסגנון ריאליסטי.

== ביוגרפיה ==
קרינסקי נולדה בתל אביב וסיימה תואר ראשון באוניברסיטת תל אביב. היא החלה את דרכה האמנותית בבית הספר לאמנות "סנט מרטין" בלונדון, שם למדה במגמת האמנות והתמחתה בפיסול. 

תחומי העיסוק של קרינסקי:
=== מדליות ===
מדליית "Best friends"
באמנותה בחרה תחילה בתחום הפיסול של מדליות. 

בשנת 1997 הוזמנה לפסל מדליה עבור BAMS, האגודה הבריטית למדליות אמנותיות של המוזיאון הבריטי.

בשנים 1998-2002 שימשה כנציגת ישראל לארגון הבינלאומי למדליות אמנותיות "FIDEM".

בשנת 2004 נבחרה לעצב את המדליה הרשמית לציון 350 שנים להגעת היהודים לאמריקה, אשר הוצגה, בין השאר, בחגיגה שנערכה לכבוד האירוע בארוחת הערב הלאומית בבית הלבן.

במהלך השנים נטלה חלק בתערוכות בינלאומיות רבות, בין השאר באקדמיה המלכותית לאמנויות, במוזיאון יורקשייר, בניו יורק, בפריז, בגרמניה ובפורטוגל. מבחר מעבודותיה נרכשו על ידי המוזיאון הבריטי בלונדון.

=== ציורי שמן ===
במקביל לפיסול המדליות, החלה קרינסקי לצייר בשמן על בד ועץ. יצירותיה של קרינסקי הן ברובן ריאליסטיות ועוסקות בסיטואציות יומיומיות ומשפחתיות, תוך התייחסות למרחב הקלאסי-מודרני: תינוק מחזיק אייפון, ילד קטן היושב מול מסך טלוויזיה ענק המשדר סדרה מצוירת, זוג העסוק כל אחד במרחב תקשורתי אחר (היא מול "האנטומיה של גריי" בזמן שהוא שקוע מול מסך המחשב הנישא). ברוב יצירותיה מופיעות דמויות אנושיות המביעות רגש עמוק, על רקע מעניין שמספר סיפור ייחודי, כגון ילדה שישנה על ענפים קוצניים של עץ, או אישה קטנה השוכבת בתוך פוך ענק. רבות מיצירותיה של קרינסקי עוסקות ביחסים בין אישיים, במיוחד ביחסי הורות, משפחה, חברויות וקשר בין-דורי.

קרינסקי הציגה לראשונה את ציוריה ב-1998 בתיאטרון נוצר ובגלריה ידיים ביפו. בהמשך השתתפה בתערוכות קבוצתיות שונות ובתערוכת "שלוש אמניות" בגלריה הוראס ריכטר ביפו.

בשנת 2007 הציגה לראשונה את ציוריה בתערוכת יחיד "מעבר לבית" בגלריה "משרד" בתל אביב. ציורים אחרים שלה הוצגו גם בגלריה "פלורנטין 45" ובגלריה של מלון דייוויד אינטרקונטיננטל בתל אביב.

בעשור השני של המאה ה-21 יוצרת קרינסקי ציורי שמן על בד בסטודיו שלה בהוד-השרון ומלמדת רישום וציור קבוצות של מתבגרים ובוגרים. מדי כשנה היא עורכת תערוכות מגוונות עבור תלמידיה מכל הגילאים. במקביל היא יוצרת גם ציורים ומדליות על-פי הזמנות.

<gallery>
File:Sleeping on a Desk.jpg|Sleeping on a Desk. Oil on canvas, 30 x 35 cm, 2009
File:Childhood front left.jpg|Childhood front left 
File:Friendship (boys).JPG|Friendship. Oil on fabric, 60 x 40 cm, 2009
</gallery>

==קישורים חיצוניים==
* [http://www.collect.co.il/content.aspx?id=375 תערוכה של דנה קרינסקי]

==הערות שוליים==

קטגוריה:אמניות ישראליות
קטגוריה:פסלות ישראליות
קטגוריה:פסלים ישראלים
קטגוריה:ציירות ישראליות
קטגוריה:ציירים ישראלים
קטגוריה:בוגרות תיכון ליידי דייוויס (תל אביב)
קטגוריה:בוגרי תיכון ליידי דייוויס (תל אביב)
קטגוריה:בוגרות אוניברסיטת תל אביב
קטגוריה:בוגרי אוניברסיטת תל אביב
קטגוריה:ישראליות שנולדו ב-1969
קטגוריה:ישראלים שנולדו ב-1969
Uptime

htop בלינוקס, מציגה סימן קריאה כאשר ה-uptime גדול מ-100 ימים.]]
Uptime הוא מדד של הזמן אשר מכונה, בדרך כלל שרת או מחשב, עובדת וזמינה לשימוש. 
לעיתים קרובות הוא משמש למדידת יציבות ואמינות של מערכות הפעלה, על ידי הערכת הזמן בו המחשב יכול להישאר מבלי להתרסק, וללא צורך בביצוע אתחול למטרות תחזוקה או ניהול.

==Microsoft Windows==
===systeminfo===
הפקודה <code>systeminfo</code> זמינה במערכות Microsoft Windows בממשק הפקודה (CMD), ומאפשרת להציג מידע על המערכת, הכולל את System Up Time:
<code><pre dir="ltr">
C:\> systeminfo | findstr "Time:"
System Up Time: 0 Days, 8 Hours, 7 Minutes, 19 Seconds
</pre></code>
החל מגרסאות מסוימות של Windows Vista ו-Windows 7 System Up Time הוחלף בפרמטר System Boot Time. System Boot Time איננו מהווה אידיקציה טובה לזמן שהמערכת למעלה, כיוון שאינו לוקח בחשבון מצב שינה או היברנציה.
<code><pre dir="ltr">
C:\Users\ido>systeminfo | findstr "System Boot Time"
System Boot Time: 9/4/2014, 7:19:37 PM
</pre></code>

===Uptime.exe===
חברת מיקרוסופט מספקת כלי בשם Uptime.exe המשמש לבדיקת ה-uptime של המכונה, וניתן להורדה באתר התמיכה.
<code><pre dir="ltr">
C:\> uptime
\\SYSTEMNAME has been up for: 2 day(s), 4 hour(s), 24 minute(s), 47 second(s)
</pre></code>

===WMI===
ניתן לקבל ממשק על ה-uptime של מכונה מקומית או מרוחק על ידי ממשק ה-Windows Management Instrumentation (WMI):
<code><pre dir="ltr">
C:\> wmic os get lastbootuptime
LastBootUpTime
20110508161751.822066+060
</pre></code>

חותם הזמן חוזר בפורמט <code>yyyymmddhhmmss.nnn</code>. ניתן להשתמש בממשק ה-WMI בקלות גם בשפות תסריט, כגון VBScript או Powershell.

===Windows Task Manager===
החל מ-Windows Vista, ניתן לראות את ה-uptime של המכונה בממשק מנהל המשימות, תחת הסימניה "ביצועים".

==לינוקס ויוניקס==
ניתן להשתמש בפקודה <code>uptime</code> במערכת ההפעלה יוניקס ובמערכות הפעלה דמויות יוניקס, כגון לינוקס. הפקודה מחזירה את הזמן הנוכחי, את זמן פעילות המערכת, מספר המשתמשים והעומס הממוצע (load avarage) ב-1, 5 ו-15 הדקות האחרונות:
<code><pre dir="ltr">
$ uptime
 18:17:07 up 68 days, 3:57, 6 users, load average: 0.16, 0.07, 0.06
</pre></code>

במערכות לינוקס, ניתן גם להשתמש במערכת הקבצים הווירטואלית proc, על ידי קריאת הקובץ <code dir="ltr">/proc/uptime</code>.
<code><pre dir="ltr">
$ cat /proc/uptime
350735.47 234388.90
</pre></code>
המספר הראשון שהקובץ מחזיר הוא מספר השניות מאז עליית המערכת. המספר השני הוא מספר השניות בהם המערכת הייתה במצב סרק, בשניות.

==ראו גם==
* שרת

==הערות שוליים==

קטגוריה:פקודות יוניקס
צב ים שטוח-גב

צב הים שטוח-הגב (שם מדעי: Natator depressus) הוא צב ים אנדמי למדף היבשתי של אוסטרליה. שמו נובע משריונו, מאחר שהוא שטוח יותר משריונם של צבי ים אחרים החיים בימינו. בעת בקיעתם, צבע השריון של צבי הים שטוחי-הגב הוא אפור עם קווים שחורים, וצבע השריון של הפרטים הבוגרים נע בין ירוק לאפור בהיר.

צב ים זה תואר על ידי סמואל גארמן ב-1880.

==קישורים חיצוניים==

צב ים שטוח-גב צעיר

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:טקסונים שתוארו בידי סמואל גארמן
קטגוריה:צבים ימיים
קטגוריה:אוסטרליה: זוחלים
קטגוריה:בעלי חיים ימיים בצפון אוסטרליה
קטגוריה:זוחלים יחידים בסוגם
קטגוריה:בעלי חיים שתוארו ב-1880
מרדכי יצחק רבינוביץ

רבי מרדכי יצחק אייזיק רבינוביץ
רבי מרדכי יצחק אייזיק רבינוביץ (תרט"ז, 1856, זאגר חדש – ה' בסיוון תר"ף, 22 במאי 1920) היה רב ודרשן ליטאי. רבן של ליגום, סלנט וממל.

== ביוגרפיה ==
נולד בזאגר חדש, בשנת תרט"ז (1856), לרב דובר רבינר, מצאצאי הרב מרדכי רבינר רבה הראשון של בויסק מחבר ספר השו"ת "גדולת מרדכי".

למד אצל אביו עד גיל 14, התפרסם כעילוי והיה בקי בסדר נשים ובסדר נזיקין. בהמשך היה לתלמידם של רבי ישראל ליפקין מסלנט, רבי מאיר מיכל רבינוביץ משאט, שנודע בחיבורו "המאיר לעולם"; ושל רבי ירוחם יהודה ליב פרלמן, "הגדול ממינסק".

הוא היה דרשן מפורסם וכתב הרבה בכל חלקי התורה, תשובות הלכתיות, לצד חידושים ופרשנות על התלמוד הבבלי. חלק מכתביו נדפסו, וזכו לפרסום רב. ידועים פסקיו בענייני שימוש והדלקה מושהית של חשמל בשבת.

שימש כרבן של קהילות שונות ברחבי ליטא, ובהן: ליגום, סלנט וממל.

נפטר בקניגסברג בשבת ערב חג השבועות, ה' בסיוון תר"ף, 22 במאי 1920, ונקבר בעיר רבנותו האחרונה ממל.

== משפחתו ==
בנו הוא הרב אליעזר יהודה רבינוביץ, מחבר ספר השו"ת "עין יהודה" רבה האחרון של ממל, שנספה בשואה. בתו דבורה פרל נפטרה בפרנקפורט בכ"א באדר תר"ף. בת אחרת, ד"ר בתיה רבינוביץ, עלתה לישראל.

== מחיבוריו ==
* שמן למנחה - על מנחת חינוך, וילנא תרע"ב
* 
* דעת מרדכי - חלק ב, ירושלים: מוסד הרב קוק, תשי"ט
* 

==לקריאה נוספת==
* זאב אריה רבינר, לדמותו של הרמי"א רבינוביץ, בתוך: שו"ת דעת מרדכי, ח"ב, ירושלים: מוסד הרב קוק, תשי"ט
* 'רבינוביץ, ר' מרדכי-יצחק-אייזיק ב"ר דובער רבינר', בתוך: דב ליפץ ונתן גורן (עורכים), יהדות ליטא, כרך ג, ספר א (תשכ"ז), עמ' 91 טור 1 (, תמונה 1289).

== קישורים חיצוניים ==
* 
* זאב אריה רבינר, 

קטגוריה:רבנים ליטאים
קטגוריה:מחברי ספרי שו"ת
קטגוריה:מחברי ספרי מוסר ומחשבה
קטגוריה:סלנט: רבנים
קטגוריה:קלייפדה: רבנים
קטגוריה:עורכי אנציקלופדיה אוצר ישראל
זיוה אגמי-כהן

זיוה אגמי-כהן (נולדה ב-10 ביוני 1954) היא קצינת משטרה בדימוס, בדרגת תת-ניצב, שכיהנה כראש היחידה הארצית לחקירות הונאה.

==ביוגרפיה==
אגמי-כהן, בוגרת תיכון עירוני ז' ביפו, התגייסה למשטרת ישראל בגיל 18 במסגרת תוכנית גיוס בוגרות תיכון לשורות הארגון. בתפקידה הראשון שימשה שוטרת תנועה. יצאה לקורס קצינים ובגיל 21 הייתה לקצינה הצעירה בתולדות המשטרה. שימשה מפקדת יחידת הסיור במרחב ירקון, בהמשך שירותה עברה לתחום החקירות, היא שימשה קצינת חקירות במרחב ירקון, ראש מחלק נוער במרחב, סגנית קצין אגף חקירות בו וראש לשכת חקירות במרחב איילון. לאחר מכן כיהנה כקצינת הנוער במחוז תל אביב. עמדה בראש היחידה ללוחמה בפשיעה במנהלת ההגירה וב-2007 מונתה לראש זרוע מקרקעין ביחידה הארצית למאבק בפשיעה הכלכלית.

באפריל 2010 קודמה לדרגת תת-ניצב ומונתה לראש היחידה הארצית לחקירות הונאה, כיהנה בתפקיד עד 2013. במהלך כהונתה הייתה אחראית לניהול החקירה בפרשת הולילנד, בסיומה הומלץ להגיש כתבי אישום נגד ראש ממשלת ישראל אהוד אולמרט, ואנשי ציבור ועסקים נוספים שרובם הורשעו בבית המשפט. פרשות בולטות נוספות בתקופתה היו חקירה והמלצה להעמדה לדין של הרב הראשי יונה מצגר בחשד לביצוע עבירות של קבלת שוחד, מרמה והלבנת הון, חקירה והמלצה להעמדה לדין של ראש עיריית בת ים שלומי לחיאני, פרשת הרב יאשיהו פינטו ופרשת דני דנקנר.

אגמי היא בעלת תואר ראשון במדעי הרוח מאוניברסיטת תל אביב ותואר שני במדע המדינה מאוניברסיטת חיפה. בעלת תואר במשפטים מהמרכז הבינתחומי בהרצליה. 

ב-2014, לאחר פרישתה ממשטרת ישראל, פתחה משרד עורכי דין המתמחה בעבירות צווארון לבן ודיני מיסים. ב-1 במרץ 2021 הצטרפה לתנועת הביטחוניסטים.

בדצמבר 2021, במסגרת תפקידה כעורכת דין, הוקלטה בסתר נותנת המלצה לבצע האזנות סתר, בניגוד לחוק.[https://news.walla.co.il/item/3478991][https://13tv.co.il/item/news/domestic/crime-and-justice/ziva-agami-902775669/]

==קישורים חיצוניים==

* זיוה אגמי-כהן באתר משרדה, [http://acs-law.co.il/זיוה-אגמי-כהן/ אגמי כהן סבג ושות' – משרד עורכי דין]
* 
* 
* 
* 

==הערות שוליים==

קטגוריה:בוגרות אוניברסיטת תל אביב
קטגוריה:בוגרי אוניברסיטת תל אביב
קטגוריה:בוגרות המרכז הבינתחומי הרצליה: משפטים
קטגוריה:בוגרי המרכז הבינתחומי הרצליה: משפטים
קטגוריה:בוגרות תיכון עירוני ז' (יפו)
קטגוריה:בוגרי תיכון עירוני ז' (יפו)
קטגוריה:חברי הביטחוניסטים
קטגוריה:עורכות דין ישראליות
קטגוריה:עורכי דין ישראלים
קטגוריה:ראשי היחידה הארצית לחקירות הונאה
קטגוריה:קצינות משטרה בדרגת תת-ניצב
קטגוריה:ישראליות שנולדו ב-1954
קטגוריה:ישראלים שנולדו ב-1954
אליעזר יהודה רבינוביץ

רבי אליעזר יהודה רבינוביץ
רבי אליעזר יהודה רבינוביץ (תרל"ט <small>(בערך)</small>, קרקינובה - כ"ה באב תש"א, 18 באוגוסט 1941 גטו קיידאן) היה רב ליטאי, חבר מרכז המזרחי בליטא, רבה של ממל.

==קורות חיים==
נולד בערך בשנת תרל"ט (1879) לרב מרדכי יצחק רבינוביץ ולרבקה לבית קריגר, למד אצל אביו, ובהמשך בישיבות ליטא: ישיבת טלז, ישיבת סלובודקה וישיבת וולוז'ין.

החל משנת תרס"ד, בה פרסם לראשונה מאמר תורני בכתב-העת הפלס, פרסם מאמרים רבים בכל כתבי העת התורניים שיצאו אז באירופה ובארץ ישראל. רבים ממאמריו שפורסמו בכתבי העת היו למעשה טורי ביקורת על ספרי מחברים בני זמנו. הוא כתב גם מאמרי אקטואליה בעיתון היידי "די אידישע שטימע" שיצא לאור בקובנה.

בשנת תר"ף, לאחר פטירת אביו, התמנה במקומו כרבה של העיר ממל, כהונה בה החזיק במשך 19 שנה, עד פרוץ מלחמת העולם השנייה. במהלך שנות כהונתו הביא את ספרי אביו לדפוס, וכתב בעצמו תשובות הלכתיות שהודפסו לאחר פטירתו בספר השו"ת "עין יהודה".

הוא תכנן לעלות לארץ ישראל, וכבר הנפיקו לו רישיון עלייה, אך הכיבוש הסובייטי בליטא, מנע את ביצוע התוכנית. הוא הספיק לשלוח באמצעות הדואר ספרים רבים מספרייתו העשירה לארץ ישראל, וכך גם את כתבי אביו, שמהם נדפס מאוחר יותר חלקו השני של ספרו "דעת מרדכי" (ירושלים, תשי"ט).

באביב תרצ"ט (1939), עזב את ממל, ועבר להתגורר בבית משפחת חמיו, גולדין, בגטו קיידאן.

נרצח יחד עם אשתו הינדה בכ"ה באב תש"א, 18 באוגוסט 1941, בקיידאן.

ספרו, שו"ת "עין יהודה", נערך מכתביו בידי הרב שמואל ברוך ורנר, ונדפס בדפוס "ספערא" (במלון באב"ד), ירושלים, תש"ח.

== לקריאה נוספת ==
* 'רבינוביץ, ר' אליעזר-יהודה ב"ר מרדכי-יצחק-אייזיק', בתוך: דב ליפץ ונתן גורן (עורכים), יהדות ליטא, כרך ג, ספר א (תשכ"ז), עמ' 89 טורים 1–2 (, תמונה 1287).

== קישורים חיצוניים ==
;ספרו
* 

קטגוריה:עיתונאים יהודים ליטאים
קטגוריה:סגל די אידישע שטימע
קטגוריה:קלייפדה: רבנים
קטגוריה:מחברי ספרי שו"ת
קטגוריה:רבנים שנספו בשואה
יום רודף יום

יום רודף יום הוא אלבומו החמישי והאחרון של המוזיקאי שמוליק קראוס, שיצא בשנת 2003.

==רקע==
האלבום יצא תשע שנים לאחר צאת אלבומו הקודם של קראוס, "ידידותי לסביבה" (1994). העבודה על האלבום החלה בשנת 1999, כאשר יענקל'ה רוטבליט שלח לשמוליק קראוס טקסטים פרי עטו וקראוס החל להלחינם. מלאכת העיבוד של השירים הופקדה בידי המוזיקאי משה לוי, שהפיק מוזיקלית בשיתוף עופר אקרלינג ולני בן-בסט, בניגוד לאלבומיו הקודמים של קראוס שעובדו והופקו מוזיקלית על ידי אילן וירצברג.

השירים הוקלטו בשנים 2002-2001, בתקופת האינתיפאדה השנייה. האלבום נכשל מסחרית ושיריו לא הושמעו לעיתים קרובות בתחנות הרדיו, אף שזכה לביקורות משבחות. מבין שירי האלבום בולט החידוש ל"זה קורה", שקראוס כתב והלחין ושבוצע במקור בידי אריק לביא. קראוס צוטט בשנת 1998 כאומר: "את השיר הזה כתבתי לזכר אבי שנפטר בצעירותי. נתתי את השיר לאריק לביא כי לא יכולתי לשיר אותו, וגם לא אשיר אותו לעולם", אך בחר להפר את הבטחתו.

עשיית האלבום תועדה בסרט "מעשה בתקליט" של הבמאית יסמין הדס ליפשיץ, שהוקרן בערוץ הראשון בפברואר 2012, עשור לאחר צילומו.

==רצועות==

==השתתפו בהקלטות==
* שמוליק קראוס - שירה
* משה לוי - פסנתר, המונד, סינתיסייזרים, גיטרה אקוסטית ("זה קורה"), כלי הקשה, קולות
* עילי בוטנר - גיטרות
* מיקי שביב - גיטרות, גיטרה בס
* דודו טסה - גיטרה אקוסטית 12 מיתרים ("יום רודף יום")
* אדם דל מונטה - גיטרה קלאסית ("בצד העצוב של העיר")
* ז'אן פול זימבריס - תופים וכלי הקשה
* לני בן-בסט - תכנות תופים, פסנתר ("בצד העצוב של העיר"), קולות ("על ענף רענן")
* יועד ניר - צ'לו ("יום רודף יום")
* הדר כהן - כינור ("יום רודף יום", "בצד העצוב של העיר")
* אטיין מנרי - כינור ("בצד העצוב של העיר")
* מירי מנשרוב - ויולה ("בצד העצוב של העיר")
* מעיין הירשביין - קולות

== קישורים חיצוניים ==

* (ביקורת)

== הערות שוליים ==

קטגוריה:אלבומי 2003
קטגוריה:אלבומי שמוליק קראוס
קטגוריה:אלבומים בעברית
קטגוריה:אלבומים שהופקו על ידי משה לוי
קטגוריה:אלבומי רוק ישראליים
קטגוריה:אלבומי חברת הד ארצי
Brazzers

Brazzers (בראזרס) היא חברת הפקה של סרטי פורנוגרפיה הפועלת בצפון אמריקה. החברה מציעה אתר אינטרנט ובו תכנים מקוריים בתשלום. אתר האם כולל (נכון ל-2014) שלושים ואחד אתרי משנה, ובהם סרטונים על פי קטגוריות שונות ומגוונות.

המותג Brazzers נוצר בתחילת שנת 2005 על ידי עויסאם יוסוף וסטפן מאנוס, חברים מאוניברסיטת קונקורדיה, ומאט קיזר. האתרים של Brazzers מנוהלים ממונטריאול שבקנדה, בעוד שהצילומים נערכים בלאס וגאס, לוס אנג'לס ומיאמי.

Brazzers הוזכרה בסדרה "True Life" של רשת MTV, שעקבה בין היתר אחר שחקנית הפורנוגרפיה ג'יידן ג'יימס בשנת 2009.

החברה נרכשה על ידי Manwin (כיום MindGeek) במרץ 2010, אשר עם השנים השתלטה על מרבית הפורנוגרפיה האינטרנטית בעולם.

החברה חגגה 10 שנים לפעילותה באמצעות שלט חוצות שהוצב בטיימס סקוור במשך כל חודש אוגוסט 2014.

Brazzers ספגה ביקורת על קשריה עם אתרי סטרימינג כגון Pornhub (גם היא בבעלות MindGeek) המאופיינים בפיראטיות ובהפרת זכויות יוצרים. בתגובה פתחה החברה בקמפיין נגד פיראטיות ב-2009.

Brazzers זכתה בפרסי AVN רבים, בהם אתר השנה ב-2009, ובפרסי XBIZ, בהם סטודיו השנה של 2014.

==קישורים חיצוניים==

* 

==הערות שוליים==

קטגוריה:אתרי אינטרנט פורנוגרפיים
קטגוריה:אתרי אינטרנט אמריקאיים